Radič Sanković - Wikipedia, slobodna enciklopedija

# Radič Sanković

### Sa Wikipedije, slobodne enciklopedije

Radič Sanković (1379-1404) je bio vojvoda i vlastelin sa područja Humske zemlje.

Radič Sanković je humski vlastelin, najznačajniji i posljednji izdanak porodice Sankovići. Njegov otac bio je Sanko Miltenović, braća župan Bjeljak, Budelja i Sančin Sanković, sestra Dragna. Prvi pomen iz 1379 godine. Vodstvo porodice preuzeo od brata župana Bjeljaka Sankovića. Zbog pokušaja prodaje Konavala Dubrovčanima 1391. bio je kažnjen za nevjeru i oduzeti su mu posjedi. Bio je u sužanjstvu kod roda Kosače. U doba kralja Ostoje 1398. vraćen je u porodični posjed osim u Konavlima. Uzeo je učešće u bosanskom prodavanju Slanskog primorja 1399., ali nije bio adekvatno nagrađen pa se dodatno, separatno dogovarao sa Dubrovčanima.

Za prodaju primorja dobio je palaču u Dubrovniku. Učestvovao je u bosansko-dubrovačkom ratu 1403-1404, predvodeći napade na Dubrovčane u ime kralja Ostoje. Stradao je 1404. u promjenama oko svrgavanja kralja Ostoje. Njegove posjede u Humu preuzeo je vojvoda Sandalj Hranić Kosača. Uzima se da ga je oslijepio vojvoda Sandalj Hranić, ali to nije potvrđeno.

Radič je bio dva puta oženjen. Prva žena bila je Gojslava (1391-1398). Drugi put Radič Sanković se ženio 1399., ali ime te njegove druge žene nije poznato.

Preuzeto sa: "http://bs.wikipedia.org../../../r/a/d/Radi%C4%8D_Sankovi%C4%87_b0b4.html"

Kategorije: Društvo srednjovjekovne Bosne

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga